Document ID: /roh_data/filtered/fineweb-2-filterrobots_roh.jsonl.gz/49216

L’OSCE vul observar las elecziuns presidialas en ils Stadis Unids
- Mesemna, 29.6.2016, 10:34
L'Organisaziun per la segirtad e la collavuraziun en l'Europa vul observar las elecziuns presidialas en ils Stadis Unids da l’America e multiplitgescha il dumber d’observaturs cun tschintg.
L’Organisaziun per la segirtad e la collavuraziun en l’Europa vul trametter 100 observaturs per ina lunga durada en ils Stadis Unids per observar las elecziuns presidialas. A curta vista vegnan ils observaturs rinforzads cun ulteriuras 400 persunas. Las elecziuns actualas vegnan alura observadas pli intensiv che las ultimas elecziuns il 2012.
Ils 8 da november vegn alura elegi il successur dal president actual Barack Obama. Probabel vegn quai tar in cumbat electoral tranter Hillary Clinton e Donald Trump.
RR novitads 10:00